Αρτούρο Βιδάλ

Ο Αρτούρο Βιδάλ (Arturo Vidal, 22 Μαΐου 1987) είναι Χιλιανός ποδοσφαιριστής που αγωνίζεται ως μέσος στην Ίντερ και στην Εθνική Χιλής.

Καριέρα

Σε συλλόγους
Η επαγγελματική του καριέρα ξεκίνησε το 2005 από την Κόλο-Κόλο, με την οποία κέρδισε δύο πρωταθλήματα Χιλής. Το 2007 πήρε μεταγραφή για την Μπάγερ Λεβερκούζεν, στην οποία έμεινε για τέσσερα χρόνια. Το 2011 υπέγραψε στη Γιουβέντους και κατέκτησε τέσσερα πρωταθλήματα, ένα Κύπελλο και δύο Σούπερ Καπ Ιταλίας. Το καλοκαίρι του 2015 υπέγραψε στη Μπάγερν Μονάχου, με την οποία κατέκτησε δύο πρωταθλήματα, δύο Σούπερ Καπ Γερμανίας και ένα Κύπελλο. Τον Αύγουστο του 2018 υπέγραψε στην Μπαρτσελόνα του Ερνέστο Βαλβέρδε. Το καλοκαίρι του 2020 ο Βιδάλ υπογράφει 2ετές συμβόλαιο με την Ιντερναζιονάλε Μιλάνο.

Στην εθνική ομάδα
Από το 2007 παίζει στην Εθνική Χιλής. Ήταν στο ρόστερ της ομάδας στα Μουντιάλ του 2010 και του 2014. Επίσης, συμμετείχε στο Κόπα Αμέρικα του 2011 και του 2015, όταν και η Χιλή κατέκτησε το πρώτο της τρόπαιο. Επιπλέον, αγωνίστηκε στο Κόπα Αμέρικα Σεντενάριο το 2016 και κατέκτησε ξανά το τρόπαιο. Το 2017 έπαιξε στο Κύπελλο Συνομοσπονδιών και έφτασε μέχρι τον τελικό.

Παραπομπές

Χιλιανοί ποδοσφαιριστές
Ποδοσφαιριστές Εθνικής Χιλής
Ποδοσφαιριστές Εθνικής Χιλής Κ20
Ποδοσφαιριστές Κόλο-Κόλο
Ποδοσφαιριστές Γιουβέντους
Ποδοσφαιριστές Σέριε Α
Ποδοσφαιριστές Μπάγερ Λεβερκούζεν
Ποδοσφαιριστές Μπάγερν Μονάχου
Ποδοσφαιριστές Μπούντεσλιγκα
Ποδοσφαιριστές Παγκοσμίου Κυπέλλου 2010
Ποδοσφαιριστές Κόπα Αμέρικα 2011
Ποδοσφαιριστές Παγκοσμίου Κυπέλλου 2014
Μέσοι ποδοσφαιριστές
Ποδοσφαιριστές Κόπα Αμέρικα 2019
Χιλιανοί ποδοσφαιριστές στο εξωτερικό
Ξένοι ποδοσφαιριστές στη Γερμανία
Ποδοσφαιριστές Κυπέλλου Συνομοσπονδιών FIFA 2017
FIFA Century Club
Παίκτες νικητές Κόπα Αμέρικα
Ποδοσφαιριστές Κόπα Αμέρικα 2021